ಸಭಾಪತಿ ಪೀಠದ ಗೌರವ ಉಳಿಸುವ ಸಲುವಾಗಿ ಕಾಂಗ್ರೆಸ್ ಉಪಸಭಾಪತಿಯನ್ನ ಪೀಠದಿಂದ ಇಳಿಸಿತು ಬೆಂಗಳೂರು: ಪರಿಷತ್ನಲ್ಲಿ ನಿಯಮ ಬಾಹಿರವಾಗಿ ನಡೆದುಕೊಂಡ ಬಿಜೆಪಿ ಹಾಗೂ ಜೆಡಿಎಸ್ಗೆ ಛೀಮಾರಿ ಹಾಕಬೇಕಿತ್ತು ಅಂತಾ ಪರಿಷತ್ ವಿರೋಧ ಪಕ್ಷದ ನಾಯಕ ಎಸ್.ಆರ್.ಪಾಟೀಲ್ ಹೇಳಿದ್ದಾರೆ. ನಿನ್ನೆ ಪರಿಷತ್ನಲ್ಲಿ ನಡೆದ ಘಟನೆಗಳಿಗೆ ಸಂಬಂಧಿಸಿದಂತೆ ಮಾತನಾಡಿದ ಅವರು.. ಕೋರಂ ಬೆಲ್ ಬಾರಿಸುತ್ತಿರುವಾಗಲೇ ಉಪಸಭಾಪತಿ ಹೋಗಿ ಸಭಾಪತಿಗಳ ಪೀಠದಲ್ಲಿ ಕುಳಿತಾಗ ನಮಗೆ ಆಶ್ವರ್ಯ ಆಯಿತು. ಪರಿಷತ್ ನಿಯಮಾವಳಿ ಪ್ರಕಾರ ಸಭಾಪತಿ ಅನುಮತಿ ಕೊಟ್ಟರೆ ಮಾತ್ರ ಉಪಸಭಾಪತಿ ಆ ಪೀಠದಲ್ಲಿ ಕುಳಿತುಕೊಳ್ಳಬೇಕು. ಆದರೆ ಉಪಸಭಾಪತಿ ಪರಿಷತ್ ನಿಯಮ 10A ವಿರುದ್ಧವಾಗಿ ಪೀಠದಲ್ಲಿ ಕುಳಿತಿದ್ದಾರೆ. ನನ್ನ 23 ವರ್ಷಗಳ ರಾಜಕೀಯ ಇತಿಹಾಸದಲ್ಲೇ ಇಂಥದ್ದನ್ನು ನೋಡಿರಲಿಲ್ಲ ಅಂತಾ ಆರೋಪಿಸಿದ್ದಾರೆ. ಪೀಠದ ಗೌರವ ಉಳಿಸುವ ಸಲುವಾಗಿ ಕಾಂಗ್ರೆಸ್ ಹಾಗೆ ಮಾಡಿತು ಸಭಾಪತಿ ಸ್ಥಾನದಲ್ಲಿ ಉಪಸಭಾಪತಿ ಕುಳಿತಿರುವುದು ಸರಿಯಲ್ಲ ಅಂತ ನಮ್ಮ ಸದಸ್ಯರು ಹೇಳಿದರೂ ಸಹ ಉಪಸಭಾಪತಿ ಇಳಿದು ಬರಲಿಲ್ಲ. ಪೀಠದ ಗೌರವ ಉಳಿಸುವ ಸಲುವಾಗಿ ಕಾಂಗ್ರೆಸ್ ಸದಸ್ಯರು ಉಪಸಭಾಪತಿ ಅವರನ್ನು ಸಭಾಪತಿ ಪೀಠದಿಂದ ಇಳಿಸಿದರು. ಕಾಂಗ್ರೆಸ್ ಸದಸ್ಯರು ಉಪಸಭಾಪತಿ ಅವರನ್ನು ಇಳಿಸಿದ್ದು ಪೀಠ ಹಾಗೂ ಸದನದ ಗೌರವ ಉಳಿಸುವ ಸಲುವಾಗಿ ಅನ್ನೋ ಮೂಲಕ ಕಾಂಗ್ರೆಸ್ ಸದಸ್ಯರ ವರ್ತನೆಯನ್ನ ವಿಪಕ್ಷ ನಾಯಕ ಎಸ್.ಆರ್. ಪಾಟೀಲ್ ಸಮರ್ಥಿಸಿಕೊಂಡಿದ್ದಾರೆ. ಅಷ್ಟೇ ಅಲ್ಲ, ಬಿಜೆಪಿಯವರು ಸಭಾಪತಿ ಬರುವ ದ್ವಾರದ ಬಾಗಿಲನ್ನೇ ಬಂದ್ ಮಾಡುವ ಮೂಲಕ ಪ್ರಜಾಪ್ರಭುತ್ವದ ಕಗ್ಗೊಲೆ ಮಾಡಿದರು. ಸಭಾಪತಿ ಪೀಠದಲ್ಲಿ ಅನಧಿಕೃತವಾಗಿ ಕುಳಿತವರ ವಿರುದ್ಧ ಕ್ರಮ ತೆಗೆದುಕೊಳ್ಳಬೇಕು. ಸಭಾಪತಿ ಪ್ರತಾಪಚಂದ್ರ ಶೆಟ್ಟಿಗೆ ಮನವಿ ಮಾಡಿದ್ದೇನೆ. ತಮ್ಮ ಪೀಠದಲ್ಲಿ ಅನಧಿಕೃತವಾಗಿ ಕುಳಿತವರ ವಿರುದ್ಧ ಕ್ರಮಕೈಗೊಳ್ಳಿ ಎಂದು. ಈ ನಿಟ್ಟಿನಲ್ಲಿ ಪರಿಶೀಲಿಸೋದಾಗಿ ಸಭಾಪತಿ ಭರವಸೆ ನೀಡಿದ್ದಾರೆ ಎಂದರು. ಸಭಾಪತಿಗಳ ಪೀಠ ನ್ಯಾಯಾಧೀಶರ ಸ್ಥಾನ ದುರುದ್ದೇಶದಿಂದ, ಸಭಾಪತಿಗಳ ವಿರುದ್ಧ ನೀಡಲಾಗಿದ್ದ ಅವಿಶ್ವಾಸದ ನೋಟಿಸ್ ಕೂಡ ಆರ್ಡರ್ ಪ್ರಕಾರ ಇರಲಿಲ್ಲ, ಆದ್ದರಿಂದಲೇ ಚೇರ್ಮನ್ ಅದನ್ನ ತಿರಸ್ಕರಿಸಿದ್ದರು. ಆದರೂ ಆ ವಿಚಾರ ಚರ್ಚಿಸಲು ಸಭಾಪತಿ ಪೀಠಕ್ಕೆ ಬಂದು ಉಪಸಭಾಪತಿ ಕುಳಿತಿದ್ದಾರೆ. ಇಂಥದ್ದನ್ನು ಹಿಂದೆಯೂ ಯಾರೂ ಮಾಡಿಲ್ಲ, ಮುಂದೆಯೂ ಯಾರೂ ಮಾಡಲ್ಲ. ಅಂತಹ ತಪ್ಪು ಮಾಡಿದ ನಂತರ ಬಿಜೆಪಿ ಹಾಗೂ ಜೆಡಿಎಸ್ ರಾಜ್ಯಪಾಲರ ಬಳಿ ಹೋಗಿದ್ದಾರೆ. ಬಿಜೆಪಿ ಹಾಗೂ ಜೆಡಿಎಸ್ಗೆ ರಾಜ್ಯಪಾಲರು ಛೀಮಾರಿ ಹಾಕಬೇಕಿತ್ತು ಎಂದರು. ರಾಜ್ಯಪಾಲರೇ ಬಿಜೆಪಿ ಜೆಡಿಎಸ್ ಮಂಗಳಾರತಿ ಮಾಡಿದ್ದಾರೆ ರಾಜ್ಯಪಾಲರೇ ಬಿಜೆಪಿ ಜೆಡಿಎಸ್ ಮಂಗಳಾರತಿ ಮಾಡಿದ್ದಾರೆ. ನಿನ್ನೆ ಪರಿಷತ್ನಲ್ಲಿ ಬಿಜೆಪಿ ಹಾಗೂ ಜೆಡಿಎಸ್ ಮಾಡಿದ್ದು ತಪ್ಪು ಅಂತ ರಾಜ್ಯಪಾಲರೇ ಹೇಳಿ ಕಳುಹಿಸಿದ್ದಾರೆ. ಸಭಾಪತಿ ಬರುವ ಬಾಗಿಲನ್ನ ಬಿಜೆಪಿ ಬಂದ್ ಮಾಡಿದ್ದು ಹಾಗೂ ಸಭಾಪತಿ ಪೀಠದಲ್ಲಿ ಉಪಸಭಾಪತಿ ಕುಳಿತಿದ್ದು ತಪ್ಪು ಅಂತ ರಾಜ್ಯಪಾಲರೇ ಹೇಳಿ ಕಳಿಸಿದ್ದಾರೆ. ಆದ್ದರಿಂದಲೇ ರಾಜಭವನದಿಂದ ಯಾವುದೇ ನಿರ್ದೇಶನ ಬಂದಿಲ್ಲ. ಬಿಜೆಪಿಯವರಂತೆ ನಾವು ಮಾಡಲ್ಲ. ಅವರಂತೆ ನಾವು ಉದ್ಧಟತನ ವರ್ತನೆ ತೋರಲ್ಲ. ಬಿಜೆಪಿ ರೀತಿಯ ವರ್ತನೆ ನಾವು ತೋರಲ್ಲ ಅಂತಾ ಹೇಳಿದರು. ಧರ್ಮೇಗೌಡ ಸೇರಿದಂತೆ ನಮ್ಮ ಸದಸ್ಯರನ್ನು ಬಿಜೆಪಿ ಸದಸ್ಯರು ದೂಡಿದ್ರು. ಅದಕ್ಕೆ ಅವರು ಹೋಗಿ ಕೂತ್ರು. ಕಾನೂನು ಸಚಿವರು, ಡಿಸಿಎಂ ಅಶ್ವತ್ಥ್ ನಾರಾಯಣ್ ಪೀಠದ ಮೇಲೆ ಹತ್ತಿದ್ರು. ಮುಖ್ಯಮಂತ್ರಿ ನಂತರ ಬರುವವರೇ ಲಾ ಮಿನಿಸ್ಟರ್. ಅವರೇ ಪೀಠದ ಬಳಿ ಹೋಗಿದ್ರು. ಇಂತಹ ಜನ, ಈ ರೀತಿಯಲ್ಲಿ ಸರ್ಕಾರ ನಡೆಸುತ್ತಾರೆ ಎಂದು ಅಂದುಕೊಂಡಿರಲಿಲ್ಲ. ದುರುದ್ದೇಶದಿಂದ ಅವರನ್ನು ಕೂರಿಸಿದ್ದಾರೆ ಎಂದು ಆರೋಪಿಸಿದರು.